گوٹھ شکیل آبادفارم

بنیادی تعارف:

بیس واٹر کورس ایک مشہور اور قدیم گاؤں کا نام ہے۔ جو پاکستان کے صوبہ سندھ کے ضلع عمرکوٹ میں واقع ہے۔ اس کی آبادی قریبا 500 نفوس پر مشتمل ہے۔

وجہ تسمیہ:

شیر شاخ کا یہ بالترتیب 20 نمبر کا واٹر کورس ہے۔ جس کی بنا پر یہ نام یعنی بیس واٹر اس گاؤں کا مشہور و معروف ہو گیا ہے۔

دوسرا نام:

اس گاؤں کا دوسرا نام  گوٹھ شکیل آباد ہے۔ اس گاؤں کو آباد کرنے والے محترم غلام محمد خان صاحب ولد شکل خان صاحب تھے۔ نیز انہیں کے ہمراہی اور دوست جناب غلام حسین مشتاق صاحب تھے۔ غلام محمد صاحب کے بڑے صاحبزادے شکیل احمد کھوسہ کے نام پر یہ نام شکیل آباد مشہور و معروف ہوا۔ یہ لوگ بلوچ قوم کے کھوسہ شاخ سے تعلق رکھنے والے ہیں اور مسلک کے لحاظ سے احمدی ہیں۔

یہاں آباد دیگر اقوام میں گرگیز, چانڈیا اور جونیجا ہیں۔ مگر یہ سب بادیہ نشینی کی حالت میں ہیں۔

بیس واٹر کورس ایک زرعی علاقہ ہے۔ یہاں گیہوں،سرسوں، مونگ، مرچ اور کپاس کی فصلیں کاشت کی جاتی ہیں، بارش کے موسم میں یہاں باجرہ،گوار اور جو کی اچھی فصل ہو جاتی ہے۔

یہاں بجلی کی سہولت بھی ہے لیکن گیس کی سہولت نہیں۔ تاہم لکڑیاں بطور ایندھن استعمال ہوتی ہیں۔ 

یہاں تعلیمی درسگاہوں کا بہت بحران  ہے۔ یہاں کے نونہال تعلیم کے لیے صادق پور ، ٹالہی , محمدآباد اور نوکوٹ کا رخ کرتے ہیں۔

راستوں کی حالت بہت مخدوش ہے۔ البتہ نوہٹہ روڈ اور ٹالہی روڈ کی وجہ سے یہ گاؤں دوسرے علاقوں سے رابطے میں رہتا ہے۔

مشہور شخصیات:

اس علاقہ کے مشہور شخصیات میں دین محمد  شاہد کھوسہ صاحب،شکیل احمد کھوسہ صاحب، بشیر احمد کھوسہ صاحب ,نور محمد کھوسہ صاحب(مرحوم),شریف احمد کھوسہ صاحب,غلام احمد عابد صاحب,غلام مصطفیٰ صاحب,غلام مرتضیٰ صاحب (مرحوم) ,زمیندار شفیق کھوسہ,زمیندار معین کھوسہ , شہلم خان گرگیز، مراد علی گرگیز، شیرعلی گرگیز،چوہدری اسلم  شامل ہیں۔